ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάκληση της υπ’  αρ. 3041/12-8-1998 (Δ’  767)
απόφασης του Γενικού Γραμματέα Περιφέρειας
Ιονίων Νήσων, περί κήρυξης αναδάσωσης, για
έκταση εμβαδού 6.027 τ.μ., η οποία βρίσκεται στη
θέση «Ξερά», Τοπικής Κοινότητας Βαλεριάνου,
Δημοτικής Ενότητας Ελειού Πρόννων, Δήμου Αργοστολίου, Π.Ε. Κεφαλληνίας.
Τροποποίηση σχεδίου πόλης και όρων δόμησης
στο Ο.Τ. 272 (χώρος Πνευματικού Κέντρου και Πάρκου) του εγκεκριμένου σχεδίου πόλεως Τρίπολης.
ΑΠΟΦΑΣΕΙΣ
Αριθμ. 172423
(1)
Ανάκληση της υπ’ αρ. 3041/12-8-1998 (Δ’ 767)
απόφασης του Γενικού Γραμματέα Περιφέρειας
Ιονίων Νήσων, περί κήρυξης αναδάσωσης, για
έκταση εμβαδού 6.027 τ.μ., η οποία βρίσκεται
στη θέση «Ξερά», Τοπικής Κοινότητας Βαλεριάνου, Δημοτικής Ενότητας Ελειού Πρόννων, Δή-
μου Αργοστολίου, Π.Ε. Κεφαλληνίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1) Τις διατάξεις της παρ.  4 του άρθρου  44 του
ν. 998/1979 «Περί προστασίας των δασών και των δασικών εν γένει εκτάσεων της Χώρας» (Α’  289), όπως
έχει αντικατασταθεί με την παρ. 3 του άρθρου 35 του
ν. 4280/2014 «Περιβαλλοντική αναβάθμιση και ιδιωτική
πολεοδόμηση - Βιώσιμη ανάπτυξη οικισμών Ρυθμίσεις
δασικής νομοθεσίας και άλλες διατάξεις» (Α’ 159).
2) Τις διατάξεις του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» (Α΄ 303).
3) Το άρθρο 3 της από 13-8-2021 Πράξης Νομοθετικού
Περιεχομένου (Α’ 143), η οποία κυρώθηκε με το άρθρο
2 του ν. 4824/2021 (Α’  156).
4) Την υπό στοιχεία ΥΠΕΝ/ΔΔ/Υ/48478/3594/16-5-2022
(Β’  2415) κοινή υπουργική απόφαση, περί καθορισμού
των διοικητικών λεπτομερειών μεταφοράς των δασικών
υπηρεσιών στο Υπουργείο Περιβάλλοντος και Ενέργειας
(ΥΠΕΝ).
5) Των άρθρων 47 έως 55 του ν. 4915/2022 (Α’  63) για
την ολοκλήρωση της μεταφοράς των δασικών υπηρεσιών στο ΥΠΕΝ.
6) Το π.δ. 6/2022 (Α’ 17).
7) Την υπ’ αρ. 153373/441/22-2-2017 εγκύκλιο του
Αναπληρωτή Υπουργού Περιβάλλοντος και Ενέργειας
«Περιοχές κηρυγμένων αναδασωτέων εκτάσεων στους
αναρτημένους δασικούς χάρτες» (ΑΔΑ:6ΧΡΨΟΡ1Φ-ΤΚ1).
8) Την υπ’ αρ. 7334/15-1-2021 απόφαση «Ανάρτηση
δασικού χάρτη της Π.Ε. Κεφαλληνίας» (ΑΔΑ:6ΧΡΨΟΡ1ΦΤΚ1) η οποία τροποποιήθηκε με την υπ’  αρ. 7314/
17-1-2022 (ΑΔΑ: 6ΥΤΔΟΡ1Φ-ΞΩΕ) πράξη τροποποίησης,
λόγω ενσωμάτωσης διορθώσεων πρόδηλων σφαλμάτων.
9) Την υπό στοιχεία ΥΠΕΝ/ΔΝΕΠ/83988/2740/
25-8-2022 (Β΄ 4528) κοινή απόφαση του Υπουργού και
του Υφυπουργού Περιβάλλοντος και Ενέργειας και του
Γενικού Γραμματέα Δασών του ΥΠΕΝ, περί εξουσιοδότησης υπογραφής.
10) Την υπ’ αρ. 3041/12-8-1998 (Δ’ 767) απόφαση του
Γενικού Γραμματέα Περιφέρειας Ιονίων Νήσων, με την
οποία κηρύχθηκε ως αναδασωτέα, λόγω εκχέρσωσης,
έκταση εμβαδού 6.027 τ.μ.
11) Τις τελεσίδικες αποφάσεις υπ’  αρ.: 19/1999, της
Α/βάθμιας Ε.Ε.Δ.Α. και 42/2001 της Β/βάθμιας Ε.Ε.Δ.Α.
12) Τον μερικώς κυρωμένο χάρτη, σύμφωνα με την
υπ’ αρ. 354435/12-10-2022 (Δ’  707) απόφαση του Γενικού
Γραμματέα Δασών του ΥΠΕΝ.
13) Την υπ’ αρ. 22778/17-01-2023 σχετική εισήγηση
της Διεύθυνσης Δασών Κεφαλληνίας, αποφασίζουμε:
Ανακαλούμε την υπ’ αρ. 3041/12-8-1998 (Δ’  767)
απόφαση του Γενικού Γραμματέα Περιφέρειας Ιονίων
Νήσων, περί κήρυξης αναδάσωσης, για την έκταση
εμβαδού έξι χιλιάδων είκοσι επτά τετραγωνικών μέτρων (6.027 τ.μ.), η οποία βρίσκεται στη θέση «Ξερά»,
Τοπικής Κοινότητας Βαλεριάνου, Δημοτικής Ενότητας
Ελειού Πρόννων, Δήμου Αργοστολίου, Π.Ε. Κεφαλληνίας, επειδή η ανωτέρω έκταση δεν υπάγεται πλέον στις
διατάξεις της δασικής νομοθεσίας και επιβάλλεται η
εναρμόνιση του μερικώς κυρωμένου δασικού χάρτη,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Απριλίου 2023
ΤΕΥΧΟΣ  ΤΕΤΑΡΤΟ
Αρ. Φύλλου 271
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 271/12.04.2023
σύμφωνα με τις οριστικές και τελεσίδικες αποφάσεις
των αρμόδιων συλλογικών οργάνων.
Η ανωτέρω έκταση περιγράφεται στον συνημμένο
χάρτη με αντίστοιχο πίνακα συνταγμένων ΕΓΣΑ 87 των
κορυφών αυτών.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού, σύμφωνα με το άρθρο 90
του Κώδικα νομοθεσίας για την Κυβέρνηση και τα κυβερνητικά όργανα  (π.δ. 63/2005, Α’ 98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 271/12.04.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 271/12.04.2023
H απόφαση αυτή να δημοσιευθεί στην Εφημερίδα της
Κυβερνήσεως.
Αργοστόλι, 5 Απριλίου 2023
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 107045
(2)
Τροποποίηση σχεδίου πόλης και όρων δόμησης
στο Ο.Τ. 272 (χώρος Πνευματικού Κέντρου και
Πάρκου) του εγκεκριμένου σχεδίου πόλεως Τρίπολης.
Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ
Έχοντας υπόψη:
1. Το άρθρο 186 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Το π.δ. 131/2010 «Οργανισμός της Περιφέρειας Πελοποννήσου» (Α’  224).
3. Το ν.δ. της 17-7-1923 (Α’  228).
4. Το π.δ. της 18-10-1925 (Α’  322).
5. Τον ν. 1337/1983 (Α’  33).
6. Το άρθρο 10 του ν. 3044/2002 (Α’  197).
7. Τα άρθρα 18 και 19 του διατάγματος της 3-4-1929,
περί ΓΟΚ, διατηρηθέντα εν ισχύι.
8. Την υπ’ αρ. 1/61 εγκύκλιο, καθώς και την υπ’ αρ. 55/
13-6-1988 εγκύκλιο «Οδηγίες και προδιαγραφές για τροποποιήσεις και επεκτάσεις σχεδίων πόλεως».
9. Την υπ’  αρ.  29454/18/2003 εγκύκλιο «Αρμοδιότητες Πολεοδομικού Σχεδιασμού», όπως και την
υπ’ αρ. 18894/6/2006 εγκύκλιο «Άσκηση αρμοδιοτήτων
Πολεοδομικού Σχεδιασμού».
10. Τις διατάξεις του Κώδικα Βασικής Πολεοδομικής
Νομοθεσίας (Δ’  580/1999) και ειδικότερα τα άρθρα 152,
154 και 160.
11. Τις διατάξεις του ν. 4067/2012 «Νέος Οικοδομικός
Κανονισμός» (Α’ 79).
12. Το π.δ. της 12-12-1979 «Περί τροποποιήσεως του
ρυμοτομικού σχεδίου Τριπόλεως (Αρκαδίας) δια του καθορισμού χώρου δι’ ανέγερσιν Πνευματικού Κέντρου»
(Δ’ 3/1980).
13. Το π.δ. της 29-09-1983 (Δ’ 524) που αφορά τροποποίηση του συντελεστή δόμησης του χώρου για ανέγερ-
ση Πνευματικού Κέντρου Τριπόλεως.
14. Την υπ’ αρ. 60677/2711/11-9-1986 υπουργική απόφαση «Έγκριση Γενικού Πολεοδομικού Σχεδίου Τρίπολης
και Αγ. Κωνσταντίνου Ν. Αρκαδίας» (Δ’ 1092).
15. Τις εισηγήσεις του Τμήματος Πολεοδομικών Εφαρμογών της Διεύθυνσης Τεχνικών Υπηρεσιών και ΥΔΟΜ
του Δήμου Τρίπολης, υπ’ αρ: 1/8-2-2022 και 1/15-2-2022.
16. Την υπ’ αρ. 6/2022 απόφαση της Επιτροπής Ποιότητας Ζωής του Δήμου Τρίπολης.
17. Την υπ’ αρ. 25/2022 απόφαση του Δημοτικού Συμβουλίου Τρίπολης και τη δημοσιοποίησή της, σε συνέχεια
της υπ’ αρ. 5025/21-2-2022 ανακοίνωσης - πρόσκλησης
του Τμήματος Πολεοδομικών Εφαρμογών της Διεύθυνσης ΤΥ και ΥΔΟΜ του Δήμου Τρίπολης, στον τύπο και
συγκεκριμένα στις εφημερίδες «ΠΡΩΙΝΟΣ ΜΟΡΙΑΣ» στις
25 και 26 Φεβρουαρίου 2022 (αρ. φύλλου 1050 και 1051)
και «ΚΑΘΗΜΕΡΙΝΑ ΝΕΑ» στις 25 και 26-27 Φεβρουαρίου
2022 (αρ. φύλλου 8586 και 8587).
18. Το υπ’ αρ. 5571/25-2-2022 έγγραφο του Τμήματος
Πολεοδομικών Εφαρμογών της Διεύθυνσης ΤΥ και ΥΔΟΜ
του Δήμου Τρίπολης, με το οποίο κοινοποιήθηκε η υπ’
αρ. 25/2022 απόφαση του ΔΣ στους εμπλεκόμενους ιδιοκτήτες και τα σχετικά αποδεικτικά επίδοσης.
19. Το από Φεβρουάριο 2022 τοπογραφικό διάγραμμα κλίμακας 1:500, το οποίο συντάχθηκε ελέγχθηκε και
θεωρήθηκε από τη Διεύθυνση Τεχνικών Υπηρεσιών και
ΥΔΟΜ του Δήμου Τρίπολης.
20. Το υπ’ αρ. 11169/26-4-2022 έγγραφο του Τμήματος
Πολεοδομικών Εφαρμογών της Διεύθυνσης Τεχνικών
Υπηρεσιών και Υπηρεσιών Δόμησης του Τμήματος Πολεοδομικών Εφαρμογών του Δήμου Τρίπολης, με το οποίο
μας διαβιβάστηκε ο σχετικός φάκελος και με το οποίο
βεβαιώνεται ότι εντός της νόμιμης προθεσμίας δεν υποβλήθηκε καμία ένσταση κατά της υπ’ αρ. 25/2022 από-
φασης του Δημοτικού Συμβουλίου του Δήμου Τρίπολης.
21. Την υπ’ αρ. 406134/23-11-2022 εισήγηση της Προϊσταμένης Τμήματος Χωρικού Σχεδιασμού, η οποία δια-
βιβάστηκε με το σχετικό φάκελο, με το υπ’ αρ. 407479/
24-11-2022 έγγραφο στο ΣΥΠΟΘΑ Π.Ε. Αρκαδίας.
22. Το υπ’ αρ. 21736/16-3-2023 έγγραφο του ΣΥΠΟΘΑ
Π.Ε. Αρκαδίας με το οποίο μας διαβιβάστηκε η ομόφωνα
θετική γνωμοδότηση με αριθμό θέματος 2 από το πρακτικό 1 της 2-2-2023.
23. Και επειδή:
Α) Η πρόταση τροποποίησης υποβάλλεται από τον
Δήμο Τρίπολης λόγω της αναγκαιότητας αποκατάστασης του υφιστάμενου κτηρίου του Πνευματικού Κέντρου
Τρίπολης. Η Τεχνική Υπηρεσία του - με το υπ’ αρ. 3732/
8-2-2022 έγγραφό της - κρίνει απαραίτητη την τροποποίηση του ρυμοτομικού σχεδίου, για να καλυφθούν
βασικές λειτουργικές ανάγκες όπως: πρόβλεψη εξόδων
κινδύνου στο σύνολο του κτηρίου, πρόβλεψη υποδομών
ΑΜΕΑ σε όλους τους ορόφους του, πρόβλεψη χώρων
υγιεινής σύμφωνα με τις ανάγκες του κτηρίου, πρόβλεψη
απαραίτητων χώρων συνάθροισης και υποδοχής του
κοινού. Η μεταβολή του πλάτους του πεζοδρόμου που
προτείνεται είναι σε συμφωνία με την ήδη διαμορφωμένη κατάσταση.
Β) Δεν έχουν υποβληθεί ενστάσεις κατά της υπ’ αρ.
25/2022 απόφασης του ΔΣ Τρίπολης.
Γ) Η τροποποίηση βρίσκεται σε συμφωνία με το ισχύον
ΓΠΣ.
Δ) Δεν επηρεάζεται η κυκλοφοριακή οργάνωση της
πόλης.
Ε) Η παρούσα δεν προκαλεί δαπάνη σε βάρος του προϋπολογισμού της Περιφέρειας Πελοποννήσου.
ΣΤ) Η τροποποίηση αυτή θεωρείται σημειακή και εντοπισμένη, αποφασίζει:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 271/12.04.2023
1. Την έγκριση της τροποποίησης του εγκεκριμένου
ρυμοτομικού σχεδίου Τρίπολης, όπως απεικονίζεται στο
από Φεβρουάριο 2022 τοπογραφικό διάγραμμα κλίμακας 1:500 που συντάχθηκε, ελέγχθηκε και θεωρήθηκε
από τη Διεύθυνσης Τεχνικών Υπηρεσιών και ΥΔΟΜ του
Δήμου Τρίπολης, υπογράφεται και συνοδεύει την παρούσα και συγκεκριμένα:
1.1 Την αρίθμηση του Ο.Τ., στο οποίο έχει ανεγερθεί
το Αποστολοπούλειο Πνευματικό Κέντρο, σε Ο.Τ. 272
και την αλλαγή της αρίθμησης του Ο.Τ. 272 (Δημοτικό
Πάρκο) σε 272Α.
1.2 Την κατάργηση τμήματος της ΟΓ Α7.Α4 επί της
οδού Αποστολοπούλου και τη δημιουργία νέας ΟΓ, που
περιγράφεται από τις κορυφές Α7.Α6.Α5.Α4. Η νέα οικοδομική γραμμή προκαλεί τοπικά μείωση της πρασιάς
κατά 4,50μ.
1.3 Τη μεταβολή των όρων δόμησης του Πνευματικού
Κέντρου, όπως αυτοί αναφέρονται στα ΦΕΚ Δ’ 3/1980 και
Δ’ 524/1983 ως εξής:
Συντελεστής δόμησης: 1,00 από 0,80 Μέγιστο ύψος:
κατά Ν.Ο.Κ. από 12,00μ.
1.4 Την αύξηση του πλάτους του εγκεκριμένου πεζοδρόμου, μεταξύ των Ο.Τ. 272 και 272Α από 4,00μ. σε
6,00μ. για την προσαρμογή του στην ήδη διαμορφωμένη
κατάσταση.
2.1 Η παρούσα απόφαση ισχύει από τη δημοσίευσή
της στην Εφημερίδα της Κυβερνήσεως. Μετά τη δημοσίευσή της να αναρτηθεί στο διαδίκτυο και να κοινοποι-
ηθεί στον Δήμο Τρίπολης.
2.2 Επιτρέπεται η υποβολή προσφυγής στον Γραμματέα της Αποκεντρωμένης Διοίκησης μέχρι συστάσεως
της αυτοτελούς Υπηρεσίας Εποπτείας Οργανισμών
Τοπικής Αυτοδιοίκησης (Ελεγκτής Νομιμότητας) μόνο
για παράβαση νόμου, σύμφωνα με τις διατάξεις του άρθρου 227 του ν. 3852/2010 (Α’ 87) και σε προθεσμία 15
ημερών από τη δημοσίευσή της σε ΦΕΚ ή την ανάρτησή
της στο Διαδίκτυο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 271/12.04.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 271/12.04.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 271/12.04.2023
Η απόφαση αυτή να δημοσιευθεί στην Εφημερίδα της Κυβερνήσεως.
Τρίπολη, 30 Μαρτίου 2023
Ο Περιφερειάρχης
ΠΑΝΑΓΙΩΤΗΣ ΝΙΚΑΣ

[Source: 20230400271.pdf | Tokens: 10174]